Tauragės rajono savivaldybė

Tauragės rajono savivaldybė – administracinis-teritorinis vienetas vakarų Lietuvoje, Tauragės apskrityje. Administracinis centras – Tauragė.

Geografija 

Ribojasi su:
 Šilalės rajono savivaldybe – 78,6 km
 Jurbarko rajono savivaldybe – 76,8 km
 Šilutės rajono savivaldybe – 15,8 km
 Raseinių rajono savivaldybe – 15,3 km
 Kelmės rajono savivaldybe – 3,3 km
 Pagėgių savivaldybe – 44,8 km

Savivaldybės teritoriją kerta geležinkelis Radviliškis–Tilžė, „Via Hanseatica“, autostrada Klaipėda–Vilnius. Eina krašto keliai , , . Bendras rajono plotas 1179 km², iš jų žemės ūkio naudmenos sudaro 592 km², miškai – 452 km², keliai – 26 km², 23 km² užstatytos teritorijos ir 24 km² vandens telkinių, kita žemė – 63 km². Rajono siena yra 234,6 km ilgio.

Vakariniu pakraščiu driekiasi Vilkyškių kalvagūbris, šiaurėje siekia Žemaičių aukštumą (joje yra aukščiausia rajono vieta – 158 m), o likusią (didžiąją) dalį užima Karšuvos žemuma. Joje, Jūros slėnyje yra žemiausia rajono vieta (7 m).

Savivaldybės teritorija teka Jūra (70,7 km iš 177) su savo intakais Akmena, Šunija, Šešuvimi, Ežeruona ir daugelis kitų jų intakų ir intakėlių. Rajone yra 10 ežerų, 5 dideli tvenkiniai, didžiausias jų – Balskų, 10 pagal dydį Respublikoje ir daug mažesnių. Rajone plyti kelios nemažos pelkės – Plynoji, Artoji, Laukėsa, Leoniškės plynoji, pastarosios dvi – išeksploatuoti ar tebeeksploatuojami durpynai, yra ir daug mažesnių pelkių, kurios anksčiau buvo durpynai, bet dabar užžėlusios miškais. Didžiausi miškai – Karšuvos girios dalis, Tyrelio, Tauragės-Batakių miškai. Yra dalis Viešvilės valstybinio gamtinio rezervato, Jūros ichtiologinio draustinio.

Rajono miškingumas 31,7 %. Auga daugiausia eglynai, yra mišriųjų miškų, beržynų, drebulynų.

Istorija 

Rajonas sudarytas 1950 m. birželio 20 d. iš buvusios Tauragės apskrities 29 apylinkių. 1950–1953 m. priklausė Klaipėdos sričiai. 1962 m. prijungtas Skaudvilės rajonas, Raseinių rajono 2 apylinkės ir Šilutės rajono 2 apylinkės, o 11 Tauragės rajono apylinkių perduota Jurbarko (5 apylinkės), Šilalės, Raseinių ir Kelmės (1 apylinkė) rajonams. 1968, 1978 ir 1983 m. šiek tiek pakeistos rajono ribos.

1995 m. įsteigta Tauragės rajono savivaldybė. 2009 m. rugpjūčio 20 d. savivaldybės tarybos sprendimu Nr. 1-1231 įsteigtos 43 seniūnaitijos.

|-
| 1950 m.  || 815 || || 29 apylinkės || 1 miestas (Tauragė)
|-
| 1954 m.  || || || 16 apylinkių ||
|-
| 1959 m.   || 812 || 41 839 || 16 apylinkių || 1 miestas
|-
| 1962 m. || 812 || || 14 apylinkių || 1 miestas
|-
| 1963 m.  || || || 15 apylinkių ||
|-
| 1967 m. || 1169 || 46 500 || ||
|-
| 1970 m.  || 1200 || 48 486 || 15 apylinkių || 2 miestai (Skaudvilė, Tauragė)
|-
| 1972 m.  || 1169 || || 15 apylinkių || 2 miestai, 4 miesteliai (Batakiai, Gaurė, Pagramantis, Žygaičiai), 292 kaimai, 22 kaimų dalys, 1 viensėdis, 2 glžk. stočių gyvenvietės
|-
| 1976 m.  || 1179 || 51 200 || 13 apylinkių || 2 miestai, 4 miesteliai, 298 kaimai, 12 kaimų dalys, 1 viensėdis, 2 glžk. stočių gyvenvietės
|-
| 1979 m.  || || 51 086 || 12 apylinkių || 2 miestai, 320 kaimo vietovių
|-
| 1987 m.  || 1179 || 51 800 || 10 apylinkių || 2 miestai, 4 miesteliai, 302 kaimai, 1 viensėdis, 2 glžk. stočių gyvenvietės
|-
| 1989 m.  || 1179 || 52 699 || 7 apylinkės || 2 miestai, 319 kaimo vietovių
|-
| 2001 m.  || 1179 || 52 711 || 7 kaimo seniūnijos || 2 miestai, 4 miesteliai, 317 kaimų, 1 viensėdis, 2 glžk. stočių gyvenvietės
|}

Gyventojai 

2001 m. Lietuvos gyventojų surašymo duomenimis rajone gyveno 52 711 žmonių, iš jų 21 447 kaime (41 %). 2007 m. Tauragės rajone gyveno 51 000 žmonių, iš jų 23 000 – kaime (45 %). Darbingo amžiaus gyventojų yra 63 %, pensinio – 20 %, 17 procentų jaunimas iki 14 metų.

2007 m. rajone:
 Gimė – 514 asmenų
 Mirė – 689 (mieste 350, seniūnijose 339 asm.)
 Santuokų – 276
 Ištuokų – 160

Rajone įkurta 19 kaimo bendruomenių.

Tautinė sudėtis

Pagal tikybą 
 Romos katalikai – 81,5 %
 evangelikai liuteronai – 9,6 %
 stačiatikiai – 0,6 %
 evangelikai reformatai – 0,2 %
 kiti – 0,5 %
 netikintys/nenurodė – 7,6 %

Gyvenvietės 

Savivaldybės teritorijoje yra:
 2 miestai – Skaudvilė ir Tauragė;
 4 miesteliai – Batakiai, Gaurė, Pagramantis ir Žygaičiai;
 320 kaimų.

Didžiausios gyvenvietės (2021 m.):
 Tauragė – 21203
 Skaudvilė – 1427
 Tauragės Dvaras – 659
 Taurai – 634
 Joniškė – 548
 Lauksargiai – 485
 Norkaičiai – 479
 Butkeliai – 466
 Juodpetriai – 452
 Mažonai – 452

Administracija 

Atstovaujamoji valdžia – Tauragės rajono savivaldybės taryba, vykdomoji valdžia – Tauragės rajono savivaldybės administracija.

Seniūnijos 

Savivaldybėje yra 8 seniūnijos (skliausteliuose – seniūno būstinė):
 Batakių seniūnija (Batakiai)
 Gaurės seniūnija (Gaurė)
 Lauksargių seniūnija (Lauksargiai)
 Mažonų seniūnija (Mažonai)
 Skaudvilės seniūnija (Skaudvilė)
 Tauragės miesto seniūnija (Tauragė)
 Tauragės seniūnija (Tauragė)
 Žygaičių seniūnija (Žygaičiai)

Partnerystės ryšiai 

Miestai, su kuriais Tauragės rajonas yra užmezgęs partnerystės ryšius:
  Rydštatas, Vokietija
  Bren le Šato, Prancūzija
  Sortinas, Italija
  Belchatuvas, Lenkija
  Sovetskas, Rusija (Partnerystė nutraukta 2022-02-28)

Švietimas ir ugdymas 

Tauragės rajono savivaldybėje yra šios mokyklos:
 Adakavo mokykla-daugiafunkcis centras
 Baltrušaičių pagrindinė mokykla
 Batakių vidurinė mokykla
 Dauglaukio pagrindinė mokykla
 Gaurės pagrindinė mokykla
 Lauksargių pagrindinė mokykla
 Lomių pagrindinė mokykla
 Pagramančio pagrindinė mokykla
 Sartininkų pagrindinė mokykla
 Skaudvilės gimnazija
 Skaudvilės specialioji mokykla
 Tarailių pagrindinė mokykla
 Tauragės Aušros pagrindinė mokykla
 Tauragės Jovarų pagrindinė mokykla
 Tauragės Martyno Mažvydo pagrindinė mokykla
 Tauragės Suaugusiųjų mokymo centras
 Tauragės Versmės gimnazija
 Tauragės rajono Kunigiškių pagrindinė mokykla
 Tauragės Šaltinio pagrindinė mokykla
 Tauragės Žalgirių gimnazija
 Žygaičių gimnazija

Šaltiniai

Nuorodos 
 Savivaldybės tinklalapis